
ปกติจะชอบกินชานมไข่มุกเวลาที่โหยๆ อยากกินอะไรเย็นๆ หวานๆ นมๆ หน่อย แต่ก็ไม่ชอบชาที่มันหว๊าน หวานจนแสบคอ แล้วก็แบบที่เม็ดไข่มุกชอบติดกันจนดูดไม่ขึ้น 


ก็ลองกินมาเรื่อยๆ เลยนะ หลายเจ้าเหมือนกัน วันนี้ก็มาลอง Dakasi  ชานมไข่มุกจากไต้หวัน ที่สยามดู เพราะอยากจะลองกิน "Strawberry Au Lait Marshmellow Pudding" ( ราคา 60 บาท) ที่มันมีมาร์ชเมลโล่พุดดิ้งอยู่ข้างล่างด้วย แปลกดี ยังไม่เคยกินที่ไหนเลยนะแบบนี้ พอได้กินแล้วก็ไม่ผิดหวังนะ โยเกิร์ตสตรอเบอร์รี่รสชาติเปรี้ยวๆ หวานๆ อร่อยดี ไม่หวานมากเกินไปด้วย แล้วพอดูดๆ ไปจนถึงก้นแก้วก็จะเจอพุดดิ้งมาร์ชเมลโลนุ่มๆ เด้งดึ๋งๆ ดูดขึ้นมากินได้เลย ด้วยหลอดดูดชาไข่มุกนั่นแหละ ชอบแก้วนี้มากๆๆๆๆๆ เพราะว่าเป็นคนชอบกินมาร์ชเมลโลสุดๆ



อีกแก้วที่ชอบมากๆ คือ "Cotton Jasmine Greeen Tea" ชอบเพราะว่ามันมีฟองนมที่ปั่นจนเป็นครีมๆ แบบวิปปิ้งครีม แต่เนื้อเบากว่า แล้วก็มีรสเค็มนิดๆ เพราะว่าเค้าใส่เกลือลงไปด้วย 


มันจะได้ไม่หวานเลี่ยนเกินไป แล้วก็ไปตัดรสกับชามะลิข้างล่างที่รสชาติออกไปทางหวานอยู่แล้ว แต่ก็ไมใ่ได้หวานมากจนเกินไปนะ เค้าบอกว่าเวลากินเเก้วนี้ ให้ตักครีมมากินก่อน แล้วก็ดูดชา แล้วค่อยคนให้มันเข้ากัน ก่อนจะกินพร้อมๆ กัน มันจะอร่อยยิ่งขึ้น เราชอบชามะลิของที่นี่ตรงที่มันหอมมะลิอ่อนๆ เท่านั้น ไม่ได้หอมมะลิฉุนๆ แบบพวกที่ใส่กลิ่นสังเคราะห์นะ แก้วนี้ พนักงานบอกว่าสามารถเปลี่ยนชาได้ด้วย ถ้าอยากกินชาแบบอื่น ก็ให้แจ้งพนักงาน


ที่ชอบอีกอย่างคือ เราสามารถบอกพนักงานให้เค้าเพิ่มหรือลดความหวานได้ตามชอบเลย อย่างเราไม่ค่อยชอบหวานมาก ก็บอกเค้าได้



ส่วนชาไข่มุกต้นตำรับ (ราคา 40 บาท) ก็อร่อยไม่แพ้เมนูอื่นๆ นะ ชาจะมีรสขมติดปลายลิ้นนิดๆ และไม่หวานมาก และอย่างที่บอกว่าเม็ดไข่มุกของเค้าไม่ติดกัน ทำให้ดูดง่าย เราว่าเพราะมันเป็นของใหม่ด้วยนี่แหละเห็นเค้าวางไว้ที่เคาน์เตอร์ ดูสดใหม่ แล้วค่อยตักลงแก้ว เวลามีลูกค้าสั่ง ไม่ได้เอาใส่ไว้ในแก้วอยู่แล้วแบบบางเจ้า เม็ดไข่มุกมันก็เลยไม่ติดกันเป็นแพ


ตอนนี้ที่สาขาสยามท่ีเราไป เร็วๆ นี้จะมีขนมปัง "Q Bakery" มาวางขายด้วยนะ ได้ลองกิน "Garlic Ham Cheese" ไปด้วย ชอบนะ เนื้อแป้งมันเหนียวนุ่มมากๆ ดึงแล้วยืดๆ ออกมาเลย แล้วด้านบนมันจะมีเนย กระเทียม ชีสผสมๆ กันอยู่ หอมแล้วก็รสชาติเข้มข้นมาก ส่วนด้านในเป็นไส้โบโลญญ่าพริก เผ็ดๆ ดี ตอนที่เคี้ยวไปโดนพริก


ใครชอบกินชานมไข่มุก หรือเครื่องดื่มอร่อยๆ รสชาติแบบนมๆ ชาๆ ที่ราคาไม่แพง ลองแวะไปกินดาคาซี่กันดูนะ
